****

**ΓΡΑΦΕΙΟ ΤΥΠΟΥ**

Τηλ. 213.20.38.360

e- mail: [press@maroussi***.***gr](file:///C%3A%5CUsers%5Cpepi%5CDesktop%5C%CE%91%CE%93%CE%99%CE%91%CE%A3%CE%9C%CE%9F%CE%A3%20%CE%A0%CE%A1%CE%9F%CE%A3%CE%9A%CE%9F%CE%A0%CE%A9%CE%9D%5Cpress%40maroussi.gr)

[www.maroussi.gr](file:///C%3A%5CUsers%5Cpepi%5CDesktop%5C%CE%91%CE%93%CE%99%CE%91%CE%A3%CE%9C%CE%9F%CE%A3%20%CE%A0%CE%A1%CE%9F%CE%A3%CE%9A%CE%9F%CE%A0%CE%A9%CE%9D%5Cwww.maroussi.gr%20)

Μαρούσι, 23 Σεπτεμβρίου 2020

**ΔΕΛΤΙΟ ΤΥΠΟΥ**

**Ο Δήμος Αμαρουσίου συμμετέχει στη δράση για τους πλημμυροπαθείς της Καρδίτσας και των άλλων περιοχών της Θεσσαλίας**

**Συγκεντρώνουμε τρόφιμα μακράς διαρκείας, είδη ατομικής υγιεινής και κλινοσκεπάσματα**

Ο Δήμος Αμαρουσίου συμμετέχει στη δράση του *«Όλοι Μαζί Μπορούμε»* και της *Περιφέρειας Αττικής* για τη στήριξη των πλημμυροπαθών της Καρδίτσας και άλλων περιοχών της Θεσσαλίας, που οι μεγάλες καταστροφές άφησαν συνανθρώπους μας χωρίς τα αναγκαία.

**Την Παρασκευή 25 Σεπτεμβρίου 2020,** **από τις 10:00 έως τις 14:00,** σε ειδικά διαμορφωμένο χώρο **στην πλατεία Ηλεκτρικού Σταθμού** (ΗΣΑΠ Αμαρουσίου), συγκεντρώνουμε τρόφιμα μακράς διαρκείας, είδη ατομικής υγιεινής και κλινοσκεπάσματα είτε καινούργια, είτε μεταχειρισμένα, καθαρά, έτοιμα να χρησιμοποιηθούν από τους συνανθρώπους μας.

Σας προσκαλούμε, όλοι μαζί να τείνουμε χέρι βοηθείας στους συνανθρώπους μας που δοκιμάζονται αυτές τις δύσκολες ώρες, προσφέροντας με αλληλέγγυα συναισθήματα τα αναγκαία αγαθά που θα απαλύνουν τον πόνο αυτών που έχουν ανάγκη.

Κατά τη διάρκεια της δράσης θα τηρηθούν όλα τα υγειονομικά πρωτόκολλα που ορίζονται από τον ΕΟΔΥ για τον covid-19.